laion/Wikipedia-Exotic huggingface dataset:
Ala Lompolo

Ala Lompolo on järv Rootsis Lapimaa maakonnas Jukkasjärvi kihelkonnas Norrbotteni läänis Kiruna vallas Kirunast vahetult lõunas Lombolo linnaosa Lombolo strandi asumi juures. Geograafilised koordinaadid on 67° 50′ 4″ N, 20° 14′ 50″ E. Järv kuulub Tornio jõe valglasse. Pisut põhja pool ülesvoolu on Yli Lompolo järv. Pindala on 0,24 km², kaldajoone pikkus on 2,03 km ja kõrgus merepinnast 491,2 m üle merepinna. Järvest voolab läbi Luossajoki. Ala Lompolo on Norrbotteni lääni kõige saastatum järv. Elu Ala Lompolos on suure saastatuse ja perioodilise hapnikupuuduse tõttu marginaalne ja piiratud. Järve põhjaelustikus domineerivad surusääsklaste vastsed, kuid on herneskarplasi ja vesilesti. Kalapüük on ammu võimatu. 1990. aastatel tehti proovipüük, et uurida kalade seisukorda, kuid vaatamata korduvatele katsetele ühtegi kala ei saadud. Varem elasid järves muu hulgas suured meriforellid ja arktika paaliad. Väikesi kalu, tõenäoliselt luukaritsaid, järves ja Luossajokis siiski on. Linnustik on liigirikas. Paljud linnud pesitsevad ja puhkavad madalas vees, sealhulgas partlased, sarvikpütt, tuttvart, väikekoskel, rohukoskel ja naerukajakas. Ka Ala Lompolo veepealne ja veealune taimkate on minimaalne ja piirdub järve madalamate osadega. Järve edelaosas on taimede levik kõige suurem. Järve ümbruses on kõige rohkem pajusid, tarnasid ja tundrakasemetsi. Ala Lompola ja Yli Lompolo kriisiolukord avastati 1990. aastate alguses seoses LKAB tehtud uuringutega Luossajärvi lõunaosa tühjendamise käigus. Kalapüük oli võimatu ja järv sisaldas suues koguses keskkonnamürke. Põhjasetted sisaldavad suures kontsentratsioonis raskemetalle, sealhulgas elavhõbedat; põhjas on seda üle 230 kg ja järv on sellest palju kannatanud. Peale selle arvatakse setetes leiduvat 10 tonni tsinki, 3 tonni vaske, 1,6 tonni pliid, 1 tonn molübdeeni ja 33 kg kaadmiumi. Pole päris selge, kust on pärit elavhõbe, kuid üks võimalik põhjus on see, et LKAB kasutas varem maagi analüüsimiseks maaki. Peale selle on Rootsi kaitsejõud 1954. aastal valitsuse otsusega järve uputanud 17 000 ebastabiilset granaati ning järves on suures kontsentratsioonis polükloreeritud bifenüüle. Suure saastatuse tõttu on muu hulgas surusääsklastel on selgelt väärarenenud suised. Ala Lompolo puhastamine on aktuaalne, sest Ala Lompolo on üks Tornio jõe lähteveekogusid, mis mõjutab kogu veesüsteemi allavoolu. Jukkasjärvis on juba 1990. aastatel täheldatud, et näiteks haug sisaldab kõrgendatud kontsentratsioonis elavhõbedat. Ala Lompolo kuulub osavalglasse (753293-168585), mida SMHI nimetab Utloppet av Ala Lompolo. Selle keskmine kõrgus merepinnast on 556 m ja selle pindala on 3,78 km². Koos nelja valglaga ülesvoolu on valgla pindala on 21,92 km². Läbi Ala Lompolo voolava Luossajoki veed jõuavad merre pärast kahe vooluveekogu läbimist 386 km kaugusel. Valgla koosneb suuremalt jaolt metsast (39%) ja avamaast (39 %). Valglal on 0,22 km² veepinda, järveprotsent on 7,3%. Hoonestus katab 0,39 km² ehk 13% valglast. Kiruna valla järvede loend Ala Lompolo, Vatteninformationssystem Sverige
Andreas Trossek

Andreas Trossek (sündinud 8. juulil 1980 Tallinnas) on eesti kunstiajaloolane ja -kriitik. Ta on lõpetanud Eesti Kunstiakadeemia kunstiteaduse erialal 2007. aastal magistrikraadiga. Alates 2009. aastast on töötanud Eesti kunsti ja visuaalkultuuri kvartaliajakirja Kunst.ee peatoimetajana. Kuulub Eesti Kunstiteadlaste ja Kuraatorite Ühingusse ja Eesti Kunstnike Liitu. 2006 Kultuurilehe Sirp laureaat 2024 Kristjan Raua preemia laureaat https://www.etis.ee/CV/Andreas_Trossek
The Stooges

The Stooges oli 1967. aastal asutatud Ameerika punkansambel. Iggy Pop – laul Mike Watt – bass James Williamson – kitarr Toby Dammit – trummid "The Stooges" (1969) "Fun House" (1970) "Raw Power" (1973) "The Weirdness" (2007) "Ready to Die" (2013)
Õigus õnnele

"Õigus õnnele" on 2018. aasta novembris esilinastunud Eesti mängufilm. Filmilugu sellest, mis juhtub, kui kohtuvad väikesed unistused ja suur raha. Paldiski koolikokk Marge saab sõbrannalt sünnipäevaks lotopileti ning võidab sellega jackpoti - 10 miljonit eurot! Nüüd saavad alguse ootamatud sündmused, mis tekitavad küsimust, kas raha teeb ikka õnnelikuks. Värske miljonäri elu muutub üleöö ahistavaks ja sürreaalseks, kuna kõigile hakkab tunduma, et osa võidust kuulub õigusega neile. Peategelane leiab end korraga olukorrast, kus ta on justkui kõigile võlgu, vastutades nii omade kui võõraste heaolu ja õnne eest. Sest kõik unistavad lotovõidust. Marge – Eva Püssa Kaisa – Kärt Anton Luisa – Getter Jaani Peep – Andres Oja loterii ametnik – Kaisa Selde Guido Kangur juhataja – Kärt Kross Eva Lootsar Andres Dvinjaninov Carmen Mikiver Kersti Tombak Merle Talvik Margus Jaanovits Anne Veski "Õigus õnnele". Videoklipp. "Õigus õnnele". IMDb. Liina Suvi Ristoja. Õigus õnnelikule lõpule. kultuur.postimees.ee, 12. november 2018. Paavo Kangur. Õigus õnnele. Postimees, 11. jaanuar 2020.
Rahvusvaheline Mereuurimise Nõukogu

Rahvusvaheline Mereuurimise Nõukogu (International Council for the Exploration of the Sea, ICES ; Conseil International de l'Exploration de la Mer, CIEM) on piirkondlik kalandust nõustav nõukogu ja maailma vanim valitsustevaheline teadusorganisatsioon. ICES'i peakorter oma mitmerahvuselise sekretariaadiga asub Kopenhaagenis. ICES asutati 22. juuli 1902 samuti Kopenhaagenis. ICES'i kuulub 20 liikmesriiki: Belgia 1903 Kanada 1967 Taani 1902 Eesti 1924 Soome 1902 Prantsusmaa 1920 Saksamaa 1902 Island 1938 Iirimaa 1925 Läti 1923 Leedu 2006 Holland 1902 Norra 1902 Poola 1922 Portugal 1920 Venemaa 1902 Hispaania 1924 Rootsi 1902 Suurbritannia 1902 Ameerika Ühendriigid 1912 Itaalia 1927 ja 1956–1974 HELCOM OSPARi konventsioon "Back Matter". The Public Historian. 2 (1). 1979. DOI:10.2307/3377493. ISSN 0272-3433.
Story of the Year

Story of the Year on Ameerika Ühendriikide rokkansambel mis loodi 1995. aastal Missouris. Nende debüütalbum ilmus 2003. aastal. Story of the Year'i on liigitatud mitmete žanride alla, eelkõige emo, screamo, post-hardcore ja pop-punk. Bändi eeskujude alla kuuluvad Skid Row, Guns N' Roses, Nirvana, Pearl Jam, NOFX, Pennywise, Sick of It All ja H2O Dan Marsala – laul Ryan Phillips – kitarr Adam Russell – bass Josh Wills – trummid "Page Avenue" (2003) "In the Wake of Determination" (2005) "The Black Swan" (2008) "The Constant" (2010) "Wolves" (2017) "Tear Me to Pieces" (2023)
Katioon

Katioon on positiivse elektrilaenguga ioon. Elektriväljas liiguvad katioonid katoodile (negatiivsele elektroodile). Aatomi või ühendi positiivne elektrilaeng tuleneb normaalsest väiksemast arvust elektronidest ehk elektronide koguarv on väiksem positiivse laenguga prootonite koguarvust. Katioonid tekivad aatomitest või molekulidest elektronide äraandmise või prootonite vastuvõtmise teel. Katiooni sümbolisse (paremale üles) märgitakse iooni laenguarv ja selle järele plussmärk (ühelaengulise iooni puhul arvu 1 ei kirjutata), näiteks Li+, Ca2+, NH4+. Anioon Karbokatioon Karbanioon Kvaternaarsed ammooniumkatioonid
Zalaszentgrót

Zalaszentgrót on linn Ungaris Zala komitaadis, Zalaszentgróti kreisi halduskeskus. Zalaszentgrót asub komitaadikeskusest Zalaegerszegist ligikaudu 21 km kirdes, Balatoni järvest 24 km kaugusel. Asulat on esmamainitud 1247. aastal. 1397. aastal on Zalaszentgrót ürikutes nimetatud turulinnaks. Alates 1550. aastast tõrjusid Zalaszentgróti lossi kaitsjad tagasi türklaste rünnakuid. Linn sai rängalt kannatada ka Rakoczi iseseisvussõja ajal 1707. ja 1710. aastal. 1870. aastatel kaotas Zalaszentgrót turulinna staatuse. 1. jaanuaril 1984 sai Zalaszentgrót linnaõigused tagasi. Germersheim, Saksamaa Detailed Gazetteer of Hungary, vaadatud 25.04.2023. Detailed Gazetteer of Hungary, vaadatud 23.09.2024. Zalaszentgrót története Zalaszentgrót Város Önkormányzata. Vaadatud 19. aprillil 2024
Hochneukirchen-Gschaidt

Hochneukirchen-Gschaidt on vald (Marktgemeinde) Austrias Alam-Austria liidumaal Wiener Neustadti maaringkonnas. Vald moodustati endiste Hochneukircheni ja Gschaidti valdade liitmisel. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hochwolkersdorf

Hochwolkersdorf on vald (Gemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kristóf Szalay-Bobrovniczky

Kristóf Szalay-Bobrovniczky (sünninimi Kristóf Szalay; sündinud 6. juunil 1970 Budapestis) on Ungari diplomaat ja poliitik. Kristóf Szalay-Bobrovniczky lõpetas 1993. aastal Gödöllő Põllumajandusülikooli põllumajandusinseneri erialal. Seejärel omandas ta Pariisis juhtimisalase magistrikraadi. Töötas rahvusvahelistes ettevõtetes finantsvaldkonnas, alates 1999. aastast telekommunikatsioonisektoris juhtivatel kohtadel. 2004. aastast oli ta poliitikanädalalehe Heti Válasz väljaandja ja peatoimetaja. 2011. aastast oli Szadvégi Sihtasutuse aseesimees ja Ungari valitsuse poliitstrateegiline nõunik. Reservkaptenina teenis ta aastaid erinevatel ametikohtadel Ungari armee üksustes. 2014. aastal oli ta Ungari Reservväelaste Assotsiatsiooni president ning alates 2016. aasta aprillist on ta sama ühingu esimene ühiskondlik president. 2014. aastal nimetas president János Áder ta erakorraliseks ja täievoliliseks suursaadikuks. Ta oli aastatel 2016–2020 Ungari suursaadik Suurbritannias. 24. maist 2022 on ta Ungari kaitseminister. Kristóf Szalay-Bobrovniczky on abielus juristi ja poliitiku Alexandra Szentkirályiga (sündinud 1987), kes oli aastatel 2014–2019 Budapesti aselinnapea ja 2020–2024 Viktor Orbáni valitsuse pressiesindaja. 2024. aasta juunis toimunud Ungari kohalikel valimistel oli Alexandra Szentkirályi Fideszi kandidaat Budapesti linnapea ametikohale, kuid ta võttis vahetult enne valimisi oma kandidatuuri tagasi. Szalay-Bobrovniczky Kristóf K-Monitor Adatbázis. Vaadatud 19. aprillil 2024 Hungary. Ministries, etc. rulers.org Vaadatud 19. aprillil 2024 Joakim Scheffer: Fidesz-KDNP Nominates Alexandra Szentkirályi as Mayoral Candidate for Budapest Hungarian Conservative, 15. märts 2024 Alexandra Szentkirályi withdraws from race for mayor of Budapest, endorses Dávid Vitézy Telex, 7. juuni 2024. Vaadatud 10. juunil 2024
Hohe Wand

See artikkel räägib omavalitsusest. Mäeharja kohta vaata artiklit Hohe Wand (Gutensteini Alpid). Hohe Wand on vald (Gemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hollenthon

Hollenthon on vald (Gemeinde) Austrias Alam-Austria liidumaal Wiener Neustadti maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Pavlo Petrõtšenko

Pavlo Petrõtšenko (ukraina keeles Павло Вікторович Петриченко; 16. aprill 1992 – 15. aprill 2024) oli Ukraina aktivist ja sõjaväelane. Petrõtšenko osales Euromaidanil, hiljem aktsioonis "Kes tellis Katja Handzjuki mõrva?" ja aktsioonides Serhi Sternenko toetuseks. Enne Venemaa täiemahulise sissetungi algust Ukrainasse töötas ta projektijuhina Serhi Prõtula heategevusfondis. 2022. aasta alguses, täiemahulise sõjategevuse puhkemise järel osales Petrõtšenko vabatahtlikuna Kiievit kaitsvate üksuste varustamises. Kevadel liitus ta Ukraina relvajõududega, võitles edaspidi õhuluurajana 59. motoriseeritud jalaväebrigaadi koosseisus ja jõudis nooremseersandi auastmeni. Mõnda aega enne sõjategevuses hukkumist, 29. märtsil 2024 algatas ta presidendi veebilehel petitsiooni onlain-kasiinode tegevuse piiramiseks, mis kogus vähem kui ööpäevaga menetlusse võtmiseks vajalikud allkirjad. Petrõtšenko hukkus 15. aprillil 2024 Avdijivka lähedal Donetski oblastis lahingülesande täitmisel. Tema ärasaatmise Kiievis Püha Miikaeli kloostrikirikus toimus 19. aprillil. Petrõtšenko maeti Askoldova mohõlale, Dmõtro Kotsjubailo ja lendur Andri Pilštšõkovi haudade lähedusse. 2023 Ordeni "Mehisuse eest" III järk На фронті загинув військовий та активіст Павло Петриченко Suspilne, 15. aprill 2024. Під Авдіївкою загинув громадський активіст із Києва, аеророзвідник 59 омпбр Павло Петриченко Novynarnia, 15. aprill 2024. На фронті загинув відомий військовий Павло Петриченко 24tv.ua, 15.aprill 2024. Автор петиції щодо обмеження роботи онлайн-казино: "Деякі військові програють річну зарплату" Suspilne, 30. märts 2024. У Києві попрощалися з військовим та активістом Павлом Петриченком Suspilne, 19. aprill 2024. У Києві попрощалися з активістом і воїном Павлом Петриченком. ФОТО Novynarnia, 19. aprill 2024. УКАЗ ПРЕЗИДЕНТА УКРАЇНИ №688/2023 Про відзначення державними нагородами України
Saosin

Saosin on Ameerika rokkansambel, mis alustas tegevust 2003. aastal. Nende debüütalbum "Saosin" ilmus aastal 2006. Saosini muusikastiili seostatakse sageli emo ja post-hardcore žanriga, mis on tuntud oma harmoniseeriva vokaali ja omapäraste kitarritehnikate poolest. Cove Reber – laul Beau Burchell – kitarr Chris Sorenson – bass Alex Rodriguez – trummid Phil Sgrosso – kitarr "Saosin" (2006) "In Search of Solid Ground" (2009) "Along the Shadow" (2016)
Samuel Souprayen

Samuel Souprayen (sündinud 18. veebruaril 1989 Saint-Benoît's) on Prantsusmaa jalgpallur, kes mängib kaitsjana Austraalia kõrgliigaklubis Melbourne City. Ta sündis India ookeanis asuval Réunioni saarel, kuid kasvas üles Prantsusmaal Lyonis. 2002. aastal liitus ta Rennesi Stade'i noortesüsteemiga. 2008. aastal sõlmis ta Rennesiga esimese profilepingu. Hooajal 2009/10 oli ta Rennesist laenul Prantsusmaa esiliigaklubis Dijon. Järgmisel hooajal debüteeris ta Rennesi meeskonnas Prantsusmaa kõrgliigas. Aastatel 2011–2015 mängis ta taas Dijon's, esimesel hooajal Prantsusmaa kõrgliigas. Aastatel 2015–2018 mängis Souprayen kolm hooaega Itaalia klubis Verona Hellas, neist esimesel hooajal Itaalia kõrgliigas. Aastatel 2018–2021 kuulus ta Prantsusmaa esiliigaklubi AJ Auxerre'i ridadesse. Aastatel 2021–2023 mängis ta kaks hooaega Bulgaaria kõrgliigaklubis Plovdivi Botev. 2023. aasta juulis sõlmis ta kaheaastase lepingu Aastatel 2006–2010 mängis Souprayen Prantsusmaa noortekoondistes. S. Souprayen. soccerway.com. Vaadatud 20.4.2024 "Bienvenu Samuel: City signs former Ligue 1 and Serie A defender". melbournecityfc.com.au. 10.7.2023. Vaadatud 20.4.2024
Gilberto Oliveira Souza Júnior

Gilberto Oliveira Souza Júnior (tuntud lihtsalt kui Gilberto; sündinud 5. juunil 1989 Piranhases) on Brasiilia jalgpallur, kes mängib ründajana Brasiilia kõrgliigaklubis Juventude. Ta alustas klubikarjääri Santa Cruzis, mille meeskonnas debüteeris ta 2009. aastal Brasiilia tugevuselt neljandas liigas. Brasiilia kõrgliigas tegi ta debüüdi 28. mail 2011 Internacionali meeskonnas mängus Ceará vastu, kui sekkus vahetusest Mario Bolatti asemele. Brasiilia kõrgliigas lõi ta esimese värava 16. novembril 2011 mängus Bahia vastu. Lisaks Internacionalile on ta Brasiilia kõrgliigas mänginud veel Sport Recife (2012), Portuguesa (2013), Vasco da Gama (2015), São Paulo (2016–2017), Bahia (2017–2021), Cruzeiro (2023) ja Juventude ridades. Brasiilia kõrgliigas on tema edukamad hooajad olnud 2013 (Portuguesa meeskonnas 14 väravat) ning 2019 ja 2021 (Bahia meeskonnas vastavalt 14 ja 15 väravat). Väljaspool Brasiiliat on ta mänginud veel Major League Socceri (MLS) klubides Toronto FC (2014) ja Chicago Fire (2015–2016), Türgi kõrgliigaklubis Yeni Malatyaspor (2018) ning Araabia Ühendemiraatide klubis Al Wasl (2022). Santa Cruz Campeonato Pernambucano: 2011 Internacional Campeonato Gaúcho: 2012, 2013 Vasco da Gama Campeonato Carioca: 2015 Bahia Campeonato Baiano: 2019, 2020
Tom T. Hall

Thomas T. Hall (25. mai 1936 Olive Hill, Kentucky – 20. august 2021 Franklin, Tennessee) oli USA kantrilaulja ja laulukirjutaja. Muusikukarjääri alustas ta 1960. aastate teises pooles. Billboardi kantrisinglite edetabelis oli tal umbes kakskümmend esikümnehitti, sh seitse esikohahitti. Tema esitatud kõige tuntumate laulude hulka kuuluvad "(Old Dogs, Children And) Watermelon Wine" (1972) ja "I Love" (1973), millest viimane jõudis edetabelis Billboard Hot 100 kohale 12. Hall andis välja kokku 35 stuudioalbumit. Samuti kirjutas ta laule teiste kantrimuusikutele, neist tuntuim laul on Jeannie C. Riley esituses hitiks saanud ja edetabelis Hot 100 esikohale jõudnud "Harper Valley PTA" (1968). 1960. ja 1970. aastatel aitas ta kantrilaulude laulusõnadesse uue sügavuse ja arusaama. Teda nimetati "kantrimuusika jutuvestjaks". Paljud tema laulud rääkisid töölisklassi elust väikelinnades. 2008. aastal võeti ta Kantrimuusika Kuulsuste Halli liikmeks. Ta esines mitmeid aastaid regulaarselt kantrimuusika kontserdil Grand Ole Opry. Ajakiri Rolling Stone on valinud ta saja kõigi aegade parima laulukirjutaja sekka. "Tom T. Hall, country music’s hit-making ‘Storyteller,’ dies at 85". The Washington Post. 21.8.2021. Vaadatud 4.9.2021 The Greatest 100 Songwriters of All Time. Rolling Stone. Vaadatud 4.9.2021 Tom T. Hall. countrymusichalloffame.org. "Tom T. Hall, 'The Storyteller' of country music, dies at 85". The Tennessean
Audentese Rahvusvaheline Kool

Audentese Rahvusvaheline Kool (inglise keeles Audentes International School) on gümnaasiumiharidust andev erakool Tallinnas aadressil Tondi tänav 84. Koolis toimub õppetöö rahvusvahelise diplomiõppe International Baccalaureate (IB) alusel. Õppetöö toimub inglise keeles. Audentese Erakool hakkas selle õppekava järgi õpetama gümnaasiumiastmes 2011. aastal. 2019. aastal loodi rahvusvaheline õppekava järgi õpetamiseks eraldiseisev õppeasutus – Audentese Rahvusvaheline Kool. Audentese Erakooli arengukava 2014-2019. Audentese Erakooli veebisait. About the International School. Audentese Rahvusvahelise Kooli veebisait. Audentese Rahvusvahelise Kooli veebisait
Hana Andronikova

Hana Andronikova (9. september 1967 Gottwaldov – 20. detsember 2011 Praha) oli tšehhi kirjanik. Hana Andronikova lõpetas Zlínis gümnaasiumi ja seejärel Praha Karli ülikooli filosoofiateaduskonna inglise ja tšehhi keele erialal. Ülikooli lõpetamise järel töötas ta personalijuhina välis- ja Tšehhi ettevõtetes. 1999. aastal lahkus ta ärimaailmast ja pühendus kirjandusele. Hana Andronikova suri 44-aastaselt rinnavähki. Andronikova esiromaan "Zvuk slunečních hodin" ('Päikesekella heli') ilmus 2001. aastal. Postmodernistlikke võtteid kasutavas romaanis kujutatakse saksa rahvusest Tomáš Keppleri, tema juuditarist naise Racheli ja nende poja Danieli keerulist elu 1930. aastatest kuni 1989. aastani. Selle romaani eest sai Andronikova 2002. aastal kirjandusauhinna Magnesia Litera parima debüütromaani eest. 2010. aastal ilmus Andronikova teine romaan "Nebe nemá dno" ('Taeval pole põhja'). Osaliselt autobiograafilises romaanis jutustatakse vähihaige naise reisist Peruu džunglisse, et kohtuda šamaaniga ja tagasipöördumisest Euroopasse tavameditsiini juurde. Selle romaani eesti sai ta 2011. aasta Magnesia Litera lugejaauhinna. Ta on avaldanud ka novellikogu "Srdce na udici" ('Süda õngeridval') (2002). 2014. aastal avaldati postuumselt Hana Andronikova lühiproosa kogumik "Vzpomínky, co neuletí" ('Mälestused, mis ei lenda minema'). Andronikova on kirjutanud ka kolm näidendit. Hana Andronikova Životopis spisovatele. Vaadatud 20. aprillil 2024 Šárka Turčeková: Zemřela Hana Andronikova. Nadaná zlínská prozaička podlehla rakovině Topzine. Vaadatud 20. aprillil 2024 David Vaughan: The Sound of the Sundial: Hana Andronikova’s classic at last in English translation Radio Prague International, 15. august 2015. Vaadatud 20. aprillil 2024 David Vaughan: Hana Andronikova: mourning a powerful Czech literary voice Radio Prague International, 28. jaanuar 2012. Vaadatud 20. aprillil 2024 David Vaughan: The joys and sorrows of this year’s Magnesia Litera awards Padio Prague International, 7. mai 2011. Vaadatud 20. aprillil 2024
Kõmsi Lasteaed-Algkool

Kõmsi Lasteaed-Algkool on kool Lääne maakonnas Lääneranna vallas Kõmsi külas. Kool avati 1985. aastal. Kuni 1. septembrini oli kooli nimi Kõmsi Lasteaed-Algkool, seejärel kuni 1. septembrini 2000 Kõmsi Algkool. Alates 1. septembrist 2000 on kooli nimi jälle Kõmsi Lasteaed-Algkool. Alates 1. septembrist 2024 korraldatakse Lääneranna valla haridusvõrk ümber nii, et põhiharidus konsolideeritakse Lihula Gümnaasiumi juhtimise alla eraldi tegutsemiskohtadega Virtsus, Kõmsil, Varblas ja Koongas, ning alusharidus eraldi Lihula Lasteaia juhtimise alla eraldi tegutsemiskohtadega Virtsus, Kõmsil, Varblas, Koongas ja Lõpel. Ümberkorralduse tulemusel nimetatakse Lihula Gümnaasium ümber Lääneranna Gümnaasiumiks ning Lihula Lasteaed Lääneranna Lasteaiaks. Ajalugu. Kõmsi Lasteaed-Algkooli veebisait. Seppel, Aarne, Viita-Neuhaus, Anu. SUUR ÜLEVAADE ⟩ Vaata, millised koolid pannakse kinni. Postimees, 2. aprill 2024. Lääneranna valla haridusasutuste liitmine.pdf. Lääneranna valla veebisait. Kõmsi Lasteaed-Algkooli veebisait
Katzelsdorf

Katzelsdorf on vald (Gemeinde) Austrias Alam-Austria liidumaal Wiener Neustadti maaringkonnas. See asub Rosalia mägede jalamil Leitha jõe ääres, 5 km Wiener Neustadtist kagus. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Konkurentsivõime

Konkurentsivõime (ingl.k. competitiveness) on ettevõtte keskmisest suurem teostusvõime võrreldes muude samas sektoris tegutsevate ettevõtetega. Suurema teostusvõimega ettevõte on suuteline pakkuma klientidele üldjuhul kõrget või piisavat teenindustaset mõõduka kulutaseme juures. Konkurentsivõimelisus tagab enamasti ka ettevõtte jätkusuutlikkuse. Sageli omavad konkurentsivõimelised ettevõtted teatud konkurentsieeliseid. Konkurentsieelis (ingl.k. competitive advantage) on organisatsiooni poolt selle klientide tarvis loodud väärtused, mis eristavad seda konkurentidest ja annavad klientidele põhjuse jääda ettevõtte pikaajalisteks või isegi lojaalseteks klientideks. Konkurentidel võib olla väga raske (kulukas) või isegi võimatu neid organisatsiooni eeliseid kopeerida. Logistikasõnastik. Seilecs. 2021. ISBN 9789916960066.
Pretensioon

Pretensioon (ingl.k. complaint; pretention) on äriprotsessis ühe osapoole kirjalik või suuline teade teisele osapoolele väljendamaks rahulolematust seoses kõrvalekalletega teostatud toimingute kokkulepitud kvaliteeditasemest või muudest eelnevalt kokkulepitud tingimustest. Logistikasõnastik. Seilecs. 2021. ISBN 9789916960066.
Tootekomponent

Tootekomponent, komponent (ingl.k. component; component part) on detail, koostisosa või tootesõlm, mis on osa mingist kõrgema taseme tootest, komponendist või lõpptootest. Need on valmistoote osad, lõpuni valmistatud detailid ja -sõlmed, mida ladustatakse ja kasutatakse tootmises lõpptoote koostel ja/või varuosadena. Logistikasõnastik. Seilecs. 2021. ISBN 9789916960066.
Arvutijuhitud tootmine

Arvutijuhitud tootmine, ka arvutiintegreeritud tootmine (ingl.k. computer-integrated manufacturing; CIM) on arvutisüsteemide kasutamine tootmisseadmete ja protsesside programmeerimiseks, plaanimiseks, häälestamiseks, kontrollimiseks, seireks ja aruannete genereerimiseks. Tootmises kasutatavad arvutisüsteemid, mis täidavad spetsiifilisi funktsionaalseid vajadusi ja on integreeritud ERP- ja toetavate süsteemidega. Võib hõlmata automaatset andmehõivet, automaatseid ladustamis- ja väljastamissüsteeme (AS/RS), robotitehnikat, masinnägemist (machine vision), automaatseid testimissüsteeme jms. Logistikasõnastik. Seilecs. 2021. ISBN 9789916960066.
Piirangute teooria

Piirangute teooria (inglise keeles constraint theory) on juhtimisfilosoofia, mille eesmärk on aidata organisatsioonidel mõtestada oma tegevust ja saavutada seeläbi oma eesmärke. Tegu on analüütilise lähenemisega, mis rajaneb väitel, et põhieesmärgi saavutamist takistab sageli vaid väike hulk piiranguid ning alati eksisteerib vähemalt üks piirang. Piirangute teooria pakub välja meetodi, kuidas piirangut tuvastada ning organisatsiooni sellest lähtuvalt ümber kujundada. Teooriat hakati rakendama kõigepealt tootmise juhtimises. Ettevõtluses on piirang (inglise keeles constraint) teatud takistus, mis ei võimaldada saavutada kõrgeimat soovitud sooritustaset. Piirang võib olla näiteks füüsiline, logistiline, protseduuriline, käitumuslik, tuleneda juhtimisest vms. Liebigi reegel Logistikasõnastik. Seilecs. 2021. ISBN 9789916960066.